AOTหวังท่องเที่ยวดันรายได้
AOT ตั้งเป้ารายได้ปีนี้โต 810% คาดการณ์ตามจำนวนนักท่องเที่ยวเพิ่ม 78% เล็งแปลงหนี้เงินเยนส่วนที่เหลือ 23% เป็นบาท
19 ส.ค. 2554

AOT ตั้งเป้ารายได้ปีนี้โต 810% คาดการณ์ตามจำนวนนักท่องเที่ยวเพิ่ม 78% เล็งแปลงหนี้เงินเยนส่วนที่เหลือ 23% เป็นบาท
นายนิรันดร์ ธีรนาทสิน รักษาการกรรมการผู้อำนวยการใหญ่ บริษัท ท่าอากาศยานไทย (AOT) คาดว่ารายได้ปีนี้จะเติบโตขึ้น 810% จากปีก่อน 2.53 หมื่นล้านบาท ภายใต้การประเมินจำนวนผู้โดยสารปีนี้ 46 ล้านคน หรือโตขึ้น 7-8% จากปีก่อน 42.8 ล้านคน ซึ่งเป็นการฟื้นตัวตามการขยายตัวของเศรษฐกิจโลก และไม่มีเหตุการณ์ทางการเมืองเหมือนไตรมาส 1-2 ปีก่อน ซึ่งรายได้อยู่ในขั้นดีมาก แต่ไตรมาส 3-4 นักท่องเที่ยวหายไปมากเพราะไม่มั่นใจเรื่องการเมือง
สำหรับรายได้ไตรมาส 3 นี้ (เม.ย.-มิ.ย.) จะมากกว่าช่วงเดียวกันของปีก่อนที่ทำได้ 4,500 ล้านบาท เนื่องจากไม่มีปัญหาการเมือง และนักท่องเที่ยวเข้ามาต่อเนื่อง ไม่เป็นช่วงโลว์ซีซันอย่างที่คิด เห็นได้จากปริมาณผู้โดยสารที่สนามบินสุวรรณภูมิในช่วง 6 เดือนที่ผ่านมา เพิ่มขึ้นถึง 11% เทียบจากช่วงเดียวกันของปีก่อน ส่วนใหญ่เป็นนักท่องเที่ยวจากจีนและรัสเซีย เพิ่มขึ้นถึง 40-50%
นางสุภาภรณ์ บุรพกุศลศรี รองกรรมการผู้อำนวยการใหญ่ สายงานแผนงานและการเงิน กล่าวว่า เป็นไปได้ที่ในอนาคตกระทรวงการคลังจะลดสัดส่วนการถือหุ้นใน AOT ลง จากปัจจุบันถือ 70% แต่คงลดไม่ให้ต่ำกว่า 50% เพื่อคง AOT เป็นรัฐวิสาหกิจ 
นอกจากนี้ AOT อยู่ระหว่างการพิจารณาป้องกันความเสี่ยงค่าเงินล่วงหน้า (สวอป) จากหนี้สกุลเงินเยนเป็นเงินบาท ในส่วนที่ยังไม่ได้สวอปอีก 23% มูลหนี้ที่กู้ยืมจากองค์การความร่วมมือระหว่างประเทศแห่งญี่ปุ่น หรือไจกา ทั้งหมด 1 แสนล้านเยน เนื่องจากผลงานในช่วง 6 เดือนของบริษัทขาดทุนอัตราแลกเปลี่ยน 93 ล้านบาท 
“บริษัทอาจจะไม่สวอปหนี้เงินเยน หากปีนี้ค่าเงินเหรียญสหรัฐอ่อนค่าลง 2829 บาทต่อดอลลาร์สหรัฐอย่างที่นักวิเคราะห์คาดการณ์ เพราะบริษัทจะไม่ขาดทุนอัตราแลกเปลี่ยน” นางสุภาภรณ์ กล่าว
ทั้งนี้ AOT ได้สวอปหนี้จากเงินเยนเป็นเงินบาทของไจกาไปแล้ว 77% ตั้งแต่ปี 2547 นอกจากนี้ปี 2556 มีแผนออกหุ้นกู้มูลค่า 2 หมื่นล้านบาท เพื่อใช้ลงทุนในโครงการสุวรรณภูมิเฟส 2 ที่เหลือใช้กระแสเงินสด 76% จากงบลงทุนทั้งโครงการ 6.2 หมื่นล้านบาท